ИНТЕГРАТИВНА НАСТАВА

ПРИПРЕМА

Разред: први

Тема: Зима

Наставни предмети:

Свет око нас – обрада, зима

Српски језик – утврђивање, загонетке, техника читања , писање писаних слова, писање великог слова у писању празника

Математика – утврђивање сабирања и одузимања до 10

Народна традиција – утврђивање зимских празника

Музичка култура – обрада , песма Пада снежак, С. Коруновић

Ликовна култура- цртање и бојење

Циљ часа: усвајање знања о зими, да науче песму о зими , да прошире знања зимским празницима, да увежбавају сабирање и одузимање...

Наставне методе: Монолошка, демонстративна, текстуална, метода писаних радова,метода излагања, кооперативна,

Наставна средства: Видео бим, презентација, слике, наставни лист

Облици рада: индивидуални ,фронтални , групни, у пару

Специјални облик наставе: Интегративно учење( повезивање наставе тематском целином у једно, обухватањем више предмета)

Трајање часа: 90 минута

Кораци:

-Ученици одговарају на загонетке кроз квиз. Подељени су у 5 група. Свака група ће добити по једну загонетку и усмено одговорити решење. На основу решења требало би да открију да ће на часу учити о зими.

-Најава циља часа.

-Ученици добијају н. листић са питањима о зими како би се установило њихово претходно искуство. Одговарају писмено са напоменом да одговори буд изражени пуним реченицама и писани писаним слповима. Сви ученици имају иста питања , у групи је дозвољено договарање око одговора.

- Повратна информација ће се вршити уз помоћ презентације. Групе одговарају на прво питање, а затим проширују своје одговоре новим информацијама са презентације.

- Ученици добијају сличице празника које треба да поређају хронолошки.Након тога свака група ће осмислити и приказати како се у њиховим породицама прослављају ови празници.

- Ученици добијају листић са задацима из математике. Решење сваког израза има своје слово. Када реше све задатке треба да добију реч илустрација. Ову активност раде у групи , али свако дете записује у свом листићу решења.

-Разговор о илустрацији. Шта све може да се илуструје. Најава следеће активности да ће они данас илустровати речи песме које ће научити на крају да певају. Свака група има исту песму, само ће након читања песме у оквиру групе у пару илустровати по једну строфу.

-Слушање песме, а потом заједничко певање.

-Евалуација часа ће се вршити подизањем руку . Ученици којима се допао час дигну обе руке, ученици којима се мање допао час испруже руке и они којима се није допао час оставе спуштене руке.

ПРИЛОЗИ